Kalameny

Kalameny (hungare Kelemenfalu) estas vilaĝo kaj municipo en Slovakio.

 Situo 
Kalameny situas laŭ traira flankovojo preskaŭ kontaktiĝanta kun Lúčky. Ružomberok troviĝas je 13 km.

 Historio 
 Burgo 
En 1262 burgo konstruiĝis sur la proksima monto, kiun post jardekoj Mateo Csák okupis. Baldaŭe la fortikaĵo estis administrejo de la departemento. La nomo estis latine "Magnum castrum Liptovience" (hungare "Nagyliptóvár". La ĉeĥa reĝo okupis ĝin en 1397, baldaŭe la husanoj en 1441. Poste la hungaroj reokupis, poste detruis ĝin.

 Vilaĝo 
La unua mencio okazis pri la vilaĝo en 1375 laŭ hungara formo "Kelemenfolua" (=Klemento-vilaĝo). En 1715 4 familioj pagis impostojn. En 1784 232 vilaĝanoj loĝis en 44 domoj, en 1828 258 vilaĝanoj loĝis en 28 domoj. En 1910 laŭ la popolnombrado vivis en Kelemenfalu 343 homoj, (plejparte slovakoj). Ĝis Traktato de Trianon la komunumo apartenis al Hungara reĝlando, al Liptó, al distrikto de Partizánska Ľupča, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 vivis en Kalameny 443 homoj, (439 slovakoj).

 Vidindaĵoj 
 ruino de la fortikaĵo
 natura termala lago

Kategorio:Municipoj en distrikto Ružomberok
Kategorio:Liptov